|  |
| --- |
| **Manyleb y Swydd a’r Person** |
| **Teitl y Swydd:****Cyfeirnod:** | **Cynorthwyydd Cyfathrebu ac Ymgyrchoedd** MBS-027-23 |
| **Aelod o’r Senedd:** | **Hannah Blythyn AS, Delyn** |
| **Band cyflog:** | **3** |
| **Ystod cyflog: (pro rata)** | **£21,862 - £29,483***Disgwylir i bob aelod newydd o staff ddechrau ar gyflog isaf y raddfa ar gyfer y band cyflog priodol. Bydd staff unigol, yn amodol ar berfformiad boddhaol, yn symud i fyny'r raddfa bob blwyddyn ar y dyddiad y gwnaethant ddechrau yn eu swydd nes eu bod yn cyrraedd yr uchafswm graddfa ar gyfer eu band.* |
| **Oriau gwaith:** | **30 awr** |
| **Natur y penodiad:** | **Parhaol\*** |
| **Lleoliad:**  | **Gweithio gartref a Thŷ Hywel (disgwylir i chi ddod i Dŷ Hywel ar ddiwrnodau’r Cyfarfod Llawn)**  |
| **Diben y swydd** |
| Cynorthwyo i ddarparu amrywiaeth o gyfathrebiadau, ymgyrchoedd ac ymchwil i’r Aelod o’r Senedd a bod â’r gallu i gyflwyno cyfathrebiadau, ymgyrchoedd a chyngor ymchwil o ansawdd uchel gan sicrhau bod safonau cyfrinachedd yn cael eu cynnal. |
| **Prif ddyletswyddau** |
| * Cynnal gwaith ymchwil i faterion lleol, rhanbarthol, cenedlaethol a rhyngwladol yn ôl y gofyn a sicrhau bod yr Aelod o’r Senedd yn ymwybodol o unrhyw faterion perthnasol.
* Paratoi datganiadau i’r wasg, colofnau, diweddariadau electronig, negeseuon ar y cyfryngau cymdeithasol, arolygon, nodiadau briffio ac unrhyw ddogfennau eraill sy'n ofynnol gan yr Aelod.
* Darparu papurau briffio a gwybodaeth i gynorthwyo’r Aelod o’r Senedd wrth iddo ymdrin â gwaith achos etholaethol neu er mwyn helpu i lywio gwaith ehangach.
* Nodi digwyddiadau sydd i ddod a allai fod yn gyfleoedd ar gyfer sylw yn y cyfryngau
* Cynorthwyo i greu syniadau ar gyfer digwyddiadau a deunyddiau ymgyrchu, ar-lein ac all-lein a helpu i’w gweithredu
* Mynd i ddigwyddiadau gyda'r Aelod o’r Senedd a’u cynorthwyo yno.
* Cysylltu â’r Aelod o’r Senedd a/neu Uwch Gynghorydd i nodi unrhyw agweddau ar waith yr Aelod allai fod o ddiddordeb i'r cyfryngau neu i lywio gwaith ymgyrchu.
* Ymdrin â gohebiaeth arferol ac amrywiaeth o ymwelwyr yn ôl yr angen.
* Bod yn gyfrifol am ystod o gymorth gweinyddol ac ysgrifenyddol i'r Aelod o’r Senedd pan na fydd yr Uwch Gynghorydd yn y swyddfa a/neu yn ôl y gofyn.
 |
| **Manyleb y Person (cyfeiriwch at y meini prawf 'hanfodol' isod wrth lenwi'r adran ‘*Gwybodaeth i gefnogi eich cais*’ ar y ffurflen gais)**. |
| **Gwybodaeth a Phrofiad Hanfodol*** Rhywfaint o brofiad o weithio'n effeithiol o fewn y diwydiant cyfathrebu ysgrifenedig, ar-lein, yn ddelfrydol o fewn amgylchedd gwleidyddol neu debyg;
* Rhywfaint o brofiad o ddatblygu a gweithredu strategaethau cyfathrebu a threfnu ymgyrchoedd
* Y gallu i ysgrifennu copi ar gyfer ystod o gynulleidfaoedd a dibenion ac i gynhyrchu briffiau/hysbysiadau i'r wasg gan ddefnyddio amrywiaeth o becynnau TG gan gynnwys Microsoft Word, Outlook, Excel a CANVA;
* Dealltwriaeth o'r angen i fynd i'r afael â gwahaniaethu ac i hyrwyddo cyfle cyfartal ac egwyddorion Nolan ar gyfer bywyd cyhoeddus, ac ymrwymiad i'r materion hyn

**Cymwysterau Hanfodol*** Profiad y gellir ei ddangos o weithio tuag at gymwysterau lefel Gradd sy'n berthnasol i'r rôl neu;
* Gymhwyster ffurfiol, e.e. NVQ lefel 4 neu gymhwyster cyfwerth yn y cyfryngau neu ym maes cyfathrebu.

**Sgiliau ac Ymddygiadau Hanfodol*** Y gallu i achub y blaen, esgor ar syniadau a chyfathrebu eitemau newyddion yn effeithiol;
* Gallu i ddangos sensitifrwydd, cyfrinachedd a dealltwriaeth o'r angen i adlewyrchu barn y Blaid mewn modd sy'n adlewyrchu cyfle cyfartal ac nad yw'n ymfflamychol, yn ansensitif, yn enllibus, yn athrodus neu'n ddifenwol.
* Dealltwriaeth dda o faterion cyfoes a materion sy’n berthnasol i Gymru;
* Dealltwriaeth dda o faterion gwleidyddol allweddol a chyfoes yn yr etholaeth a ledled y wlad.
* Cyfathrebu sgiliau yn effeithiol gydag amrywiaeth o randdeiliaid.
* Y gallu i drefnu a blaenoriaethu llwyth gwaith gan gadw at derfynau amser tyn.

*Dymunol** Gradd neu gymhwyster cyfatebol mewn pwnc perthnasol
* Dealltwriaeth o faterion cyfoes a phynciau sy’n berthnasol i Gymru a’r ardal leol, a diddordeb yn system wleidyddol Cymru.
* Y gallu i weithio drwy gyfrwng y Gymraeg a’r Saesneg
* Yn arddel amcanion a gwerthoedd y blaid
 |
| **Gwybodaeth ychwanegol** |
| **Er gwybodaeth, bydd y penodiad yn amodol ar eirdaon a gwiriad diogelwch.** *\*Os bydd yr Aelod o’r Senedd yn ymddiswyddo, neu’n colli ei sedd mewn etholiad, bydd y swydd hon yn dod i ben.  Yn achos swyddi o fewn Grŵp y Blaid, os bydd Arweinydd y Blaid yn newid, neu os bydd nifer Aelodau'r Grŵp yn newid, mae’n bosibl y daw’r swydd hon i ben.* |
| Rwy’n gyflogwr cyfle cyfartal ac yn croesawu ceisiadau gan unrhyw ymgeisydd addas, gan gynnwys pobl â’r nodweddion gwarchodedig a ganlyn: hil, rhywedd, anabledd, crefydd/cred, cyfeiriadedd rhywiol, hunaniaeth o ran rhywedd, priodas/partneriaeth sifil, beichiogrwydd/mamolaeth neu oedran. |